**Justiitsminister hr. Madis Timpson**

**Suur-Ameerika 1, 10122 Tallinn**

**Riigivara osakond
Rahandusministeerium
Suur-Ameerika 1, 10122 Tallinn**

Jõhvis 11.04.2024

**AS Eesti Vanglatööstuse nõukogu aruanne 2023.**

**majandusaasta tegevuse kohta.**

AS Eesti Vanglatööstuse (edaspidi tekstis AS EVT) tegevust on 1. jaanuarist kuni 31. detsembrini 2023 juhtinud ja järelevalvet teostanud nõukogu koosseisus Anu Möldri ja Meelis Goldberg. Nõukogu esimehe Margus Ilmjärve volitused lõppesid 31. augustil 2023 ja AS Eesti Vanglatööstus ainuaktsionär Eesti Vabariik, keda esindas aktsiate valitseja Justiitsministeeriumi poolt justiitsminister Kalle Laanet, pikendas Margus Ilmjärve volitusi ühe aasta võrra alates 01.09.2023.

AS EVT juhatuse liikmena töötas 1. jaanuarist kuni 31. detsembrini 2023 Ave Paavo.

**Nõukogu on läbi vaadanud ja kiidab heaks juhatuse poolt koostatud ning vandeaudiitori poolt auditeeritud AS EVT 2023. aasta majandusaasta aruande koos kasumi jaotamise ettepanekuga.**

**Nõukogu töö AS EVT juhtimisel**

Nõukogu peamiseks töövormiks on koosolekud ja 2023. aastal toimus 4 nõukogu

koosolekut, millel käsitleti järgmisi teemasid:

- 2022 a. aastaaruande koostamine

- 2023 aasta tegevusplaani koostamine ja elluviimine

- Omaniku ootuste täitmine

- AS EVT majandustulemuste ülevaatamine aasta algusest ja kvartalite lõikes

- Tööhõive eesmärkide täitmine

- Juhatuse liikme lepingu pikendamine

- 2024 aasta eelarve koostamine

- Ainuaktsionäri otsusest tulenev majandustegevuse lõpetamine koos äritegevuse ja varade

 üleandmisega Tallinna vangla koosseisus loodavale Ettevõtluskeskusele.

Seoses AS EVT ainuaktsionäri 03.11.2023 otsusega lõpetada aktsiaselts Eesti Vanglatööstus majandustegevus seisuga 31. detsember 2024 ja uuendatud omaniku ootuste dokumendiga, tegeles nõukogu aktiivselt äriühingu likvideerimise protsessi ettevalmistamise ja korraldamisega. Nõukogu tegevuse eesmärgiks selles protsessis on olnud tagada tegevuse ja varade sujuv üleminek vanglatele, ettevõtte tegevuse lõpetamiseks vajalike eelduste loomine, sh tööhõive mudeli muutumisel esile kerkivate küsimuste lahendamiseks ning kavandatava ettevõtte tegevuse lõpetamiseks ja selle igakülgseks ettevalmistamiseks õiguspartneri kaasamine.

Nõukogu sai juhatuse liikmelt infot AS EVT tegevuse kohta ja suhtles omavahel aktiivselt ka nõukogu koosolekute vahelisel perioodil.

Kokkuvõtvalt tuleb tõdeda, et 2023 aasta on olnud AS EVT jaoks keeruline. Eesti majanduses jätkub langus, tööga hõivamiseks sobivate kinnipeetavate arv langeb ja vabaduskaotuslikud karistused muutuvad lühemaks. AS EVT jaoks tähendab see suurenenud tööjõu voolavust ja seda, et suur osa kinnipeetavaid vabaneb peale vajalike tööharjumuste ja oskuste omandamist. Nendest asjaoludest tulenevalt on AS EVT ainuaktsionär otsustanud minna äriühingu likvideerimise teed ning AS EVT juhatus ja nõukogu on andnud oma parima, tagamaks äritegevuse ja varade sujuv üleminek Tallinna vangla koosseisus loodavale Ettevõtluskeskusele.

**AS EVT nõukogu ja juhatuse liikmete palgaandmed 2023 aasta kohta**

|  |  |  |  |  |  |
| --- | --- | --- | --- | --- | --- |
|  Äriühing  | Ametiisiku andmed | Töötasu liik | Palga (tasu) kogusumma | Periood |   |
| Ametikoht | Ametiisiku nimi | 1. Põhipalk | 2. Lisatasud ja hüvitised | 3. Puhkuse-hüvitis  | KOKKU 1.+2.+3. | (perioodi alg- ja lõpp-kuupäev) | Maksmise alus (leping või õigusakt) |
| AS EVT | Juhatuse liige | Ave Paavo | 44 800,00 | 3 500 | 5 152,28 | 53 452,28 | 01.01.2023-31.12.2023 | Juhatuse liikme ametileping, nõukogu otsus |
| AS EVT | Nõukogu esimees | Margus Ilmjärv | 4 800,00 |   |   | 4 800,00 | 01.01.2023 -31.12.2023 | Ainuaktsionäri otsus |
| AS EVT | Nõukogu liige | Meelis Goldberg | 3 600,00 |   |   | 3 600,00 | 01.01.2023-31.12.2023 | Ainuaktsionäri otsus |
| AS EVT | Nõukogu liige | Anu Möldri | 3 600,00 |   |   | 3 600,00 | 01.01.2023-31.12.2023 | Ainuaktsionäri otsus |

Margus Ilmjärv

AS Eesti Vanglatööstuse nõukogu esimees

*/allkirjastatud digitaalselt/*

Meelis Goldberg

AS Eesti Vanglatööstuse nõukogu liige

/allkirjastatud digitaalselt/

Anu Möldri

AS Eesti Vanglatööstuse nõukogu liige

*/allkirjastatud digitaalselt/*